b"\n_START_ARTICLE_\nFrederik Tingager\n_START_SECTION_\nTuse IF og Br\xc3\xb8ndby IF\n_START_PARAGRAPH_\nI 1996 startede Frederik Tingager sin ungdomskarriere i hans barndomsklub, Tuse I.F. Efter at have tilbragt karrierens ti f\xc3\xb8rste \xc3\xa5r i Tuse, valgte han i 2006 at flytte til det lokale divisionshold, Holb\xc3\xa6k B&I., hvor han tilbragte de n\xc3\xa6ste tre \xc3\xa5r. I 2009 blev han hentet til Br\xc3\xb8ndby I.F.'s ungdomsakademi, hvor han havde kontrakt til 2012.\n_START_SECTION_\nHolb\xc3\xa6k B&I\n_START_PARAGRAPH_\nFrederik Tingager forlod Br\xc3\xb8ndby I.F. og tog derfor beslutningen om at tage retur til Holb\xc3\xa6k B&I i 2012, hvor han skrev under p\xc3\xa5 en to\xc3\xa5rige kontrakt. I ultimo 2014 skrev Tingager under p\xc3\xa5 en toethalvt\xc3\xa5rig forl\xc3\xa6ngelse af sin kontrakt med Holb\xc3\xa6k B&I.\n_START_SECTION_\nOdense Boldklub\n_START_PARAGRAPH_\nDen 8. december 2015 blev det offentliggjort, at Frederik Tingager skiftede til Odense Boldklub p\xc3\xa5 en aftale frem til sommeren 2018 efter at have v\xc3\xa6ret til pr\xc3\xb8vetr\xc3\xa6ning i klubben i november. Han fik sin debut i Superligaen den 8. maj 2016, da han startede inde og spillede alle 90 minutter i 0-1-nederlaget hjemme til F.C. K\xc3\xb8benhavn, men p\xc3\xa5drog sig under kampen en revne i det ene kindben._NEWLINE_Han scorede sit f\xc3\xb8rste m\xc3\xa5l i Superligaen den 29. maj, da han scorede OB's f\xc3\xb8rste m\xc3\xa5l i 3-2-sejren hjemme over AaB.\n_START_SECTION_\nEintracht Braunschweig\n_START_PARAGRAPH_\nDen 3. januar 2018 blev Tingager solgt til Braunschweig, som spiller i 2. Bundesliga. Han forlod klubben p\xc3\xa5 en fri transfer ved udgangen af 2018.\n_START_SECTION_\nAGF\n_START_PARAGRAPH_\nTingager skiftede 4. januar 2019 til AGF i den danske Superliga."